תקנות התכנון והבניה (ערר בפני המועצה הארצית)

{{ח:התחלה}}
{{ח:כותרת|תקנות התכנון והבניה (ערר בפני המועצה הארצית), תשל״ב–1972}}
{{ח:קטע3||תקנות בדבר ערר למועצה הארצית}}

{{ח:פתיח-התחלה}}
{{ח:תיבה|ק״ת תשל״ב, 1211|תקנות התכנון והבניה (ערר בפני המועצה הארצית)|https://olaw.org.il/takanot/takanot-2852.pdf}}; {{ח:תיבה|תשמ״ו, 904|תיקון|https://olaw.org.il/takanot/takanot-4923.pdf}}, {{ח:תיבה|782|ת״ט|https://olaw.org.il/takanot/takanot-4932.pdf}}; {{ח:תיבה|תשנ״ו, 405|תיקון|https://olaw.org.il/takanot/takanot-5729.pdf}}; {{ח:תיבה|תשס״ג, 959|תיקון|https://olaw.org.il/takanot/takanot-6257.pdf}}; {{ח:תיבה|תשס״ו, 839|תיקון|https://olaw.org.il/takanot/takanot-6490.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 115|סעיפים 115}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, תשכ״ה–1965}}, ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: הערר}}

{{ח:פנימי|פרק ג|פרק ג׳: הוראות מיוחדות לבקשת רשות לערור}}

{{ח:פנימי|פרק ד|פרק ד׳: שונות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תשמ״ו, תשנ״ו}}
{{ח:ת}} בתקנות אלה –
{{ח:ת|סוג=הגדרה}} ”המועצה“ – המועצה הארצית לתכנון ולבניה או ועדה שלה אצלה המועצה, לפי {{ח:חיצוני|חוק התכנון והבניה#סעיף 6|סעיף 6 לחוק}}, את סמכויותיה לגבי הדיון וההחלטה בערר;
{{ח:ת|סוג=הגדרה}} ”ועדה מחוזית“ – ועדה מחוזית לתכנון ולבניה, לרבות ועדה מיוחדת;
{{ח:ת|סוג=הגדרה}} ”ועדה מקומית“ – ועדה מקומית לתכנון ולבניה, לרבות ועדה מיוחדת;
{{ח:ת|סוג=הגדרה}} ”ערר“ – ערר בפני המועצה;
{{ח:ת|סוג=הגדרה}} ”מגיש התכנית“ – מי שהגיש תכנית לפי {{ח:חיצוני|חוק התכנון והבניה#סעיף 61א|סעיף 61א לחוק}};
{{ח:ת|סוג=הגדרה}} ”יושב ראש המועצה“ – לרבות יושב ראש ועדה של המועצה שהמועצה אצלה לה לפי {{ח:חיצוני|חוק התכנון והבניה#סעיף 6|סעיף 6 לחוק}}, את סמכויותיה לדיון ולהחלטה בערר (להלן – ועדת ערר).

{{ח:קטע2|פרק ב|פרק ב׳: הערר}}

{{ח:סעיף|2|הגשת הערר|תיקון: תשמ״ו}}
{{ח:ת}} ערר יוגש לועדת ערר במשרד הפנים, בירושלים, בששה עותקים בתוספת עותקים כמספר המשיבים, כשהוא חתום ביד העורר.

{{ח:סעיף|3|פרטי הערר|תיקון: תשמ״ו, תשנ״ו}}
{{ח:תת|(א)}} הערר יכלול פרטים אלה:
{{ח:תתת|(1)}} שם העורר;
{{ח:תתת|(2)}} מען בישראל למסירת מסמכים;
{{ח:תתת|(3)}} שם התכנית;
{{ח:תתת|(4)}} נימוקי הערר;
{{ח:תתת|(5)}} רצה העורר להביא ראיות בפני המועצה בעת הדיון בערר – עיקרי הראיות והנימוקים להבאתן.
{{ח:תת|(ב)}} ערר שלא נתקיימו בו הוראות תקנת משנה (א), רשאית המועצה, בין על פי בקשת משיב ובין מיזמתה, לדחותו על הסף; לא עשתה כן, רשאית היא, לאחר שנתנה למשיבים הזדמנות להביא את טענותיהם בפניה, להרשות לעורר לתקן את הערר כדי להתאימו לדרישות תקנת משנה (א), בתנאים שייראו לה או ללא תנאים.

{{ח:סעיף|4|משיבים|תיקון: תשנ״ו, תשס״ו}}
{{ח:תת|(א)}} המשיבים בערר יהיו –
{{ח:תתת|(1)}} בערר לפי {{ח:חיצוני|חוק התכנון והבניה#סעיף 78|סעיפים 78(ב)(1)}} {{ח:חיצוני|חוק התכנון והבניה#סעיף 98|או 98(ג)}} – הועדה המחוזית, הוועדה המקומית הנוגעת בדבר ומגיש התכנית;
{{ח:תתת|(2)}} בערר לפי {{ח:חיצוני|חוק התכנון והבניה#סעיף 110|סעיף 110(א)}} – הועדה המחוזית, הועדה המקומית הנוגעת בדבר ומגיש התכנית; וכן, לפי הענין, מי שהתנגדותו לתכנית נתקבלה ובעקבות זאת הוגש הערר או מי שהשמיע טענות לפי {{ח:חיצוני|חוק התכנון והבניה#סעיף 106|סעיף 106(ב)}} וטענותיו התקבלו ובעקבות זאת הוגש הערר.
{{ח:תת|(ב)}} רשות מקומית שאינה מגישת התכנית רשאית להצטרף לערר לפי {{ח:חיצוני|חוק התכנון והבניה#סעיף 110|סעיף 110 לחוק}} כמשיב נוסף על ידי מתן הודעה בכתב למזכיר המועצה.
{{ח:תת|(ג)}} המועצה רשאית בכל שלב לצרף משיב נוסף לערר ורשאית היא להפסיק את הדיון כדי לתת לו הזדמנות להגיש תשובה בכתב ולהופיע בפניה.

{{ח:סעיף|5|המצאת מסמכים}}
{{ח:תת|(א)}} מזכיר המועצה ימציא למשיבים עותק מהערר תוך עשרה ימים מיום הגשתו; הצטרפה ועדה מקומית כמשיבה כאמור {{ח:פנימי|סעיף 4|בתקנה 4}}, ימציא מזכיר המועצה גם אליה עותק מהערר.
{{ח:תת|(ב)}} המשיבים ימציאו למועצה ולעורר, תוך שלושים יום מיום המצאת עותק הערר לידיהם, את תשובותיהם לערר, ואם רצו להביא ראיות בפני המועצה בעת הדיון בערר – פרטי ראיות אלה והנימוקים להבאתן.
{{ח:תת|(ג)}} לפי בקשת יושב ראש המועצה ותוך מועד שיקבע תעביר הועדה המחוזית למועצה את כל החומר הדרוש לדיון בערר, לרבות התכנית שהיא נושא הערר, תשריטים ופרוטוקול בדבר הדיון בפניה בתכנית נושא הערר.

{{ח:סעיף|6|דיון אף ללא תשובה}}
{{ח:ת}} המועצה רשאית לדון בערר אף אם לא הגישו המשיבים תשובה תוך המועד שנקבע בתקנות אלה.

{{ח:סעיף|7|דיון בפני הצדדים}}
{{ח:ת}} העורר והמשיבים יוזמנו לדיון בערר והדיון יתקיים בפניהם; אולם אם הוזמנו הצדדים ואחד מהם לא התייצב, רשאית המועצה לדון בערר שלא בפניו.

{{ח:סעיף|8|איחוד עררים}}
{{ח:ת}} המועצה רשאית לאחד את הדיון בעררים שונים הנוגעים לתכנית אחת ולדון בהם במשותף אם כרוכות בהם בעיות תכנוניות או עובדתיות זהות או דומות.

{{ח:סעיף|9|פתיחת הדיון|תיקון: תשנ״ו}}
{{ח:ת}} יושב ראש המועצה יפתח את הדיון במסירת תוכן הערר ותשובות המשיבים, ויקצוב זמן לטוענים.

{{ח:סעיף|10|סדר הטיעון|תיקון: תשמ״ו}}
{{ח:ת}} בערר יטען תחילה העורר ואחריו המשיבים, ולעורר תהיה זכות תשובה סופית; לא תישמע טענה אלא לענין הנימוקים שפורטו בערר, ואם הוגשה תשובה של משיב – לענין הנימוקים שפורטו בתשובה, והוא כל עוד המועצה, על פי בקשת בעל הדין הנוגע בדבר, לא החליטה לתקן את הערר או את התשובה, לפי הענין, בתנאים שייראו לה או ללא תנאים.

{{ח:סעיף|11|הבאת ראיות}}
{{ח:ת}} העורר והמשיבים יהיו רשאים להביא ראיות לתמיכת טענותיהם רק ברשות המועצה; הדיון בבקשה למתן רשות כאמור וכן שמיעת הראיות במידה שהורשתה, יתקיימו לפני טענות הצדדים לגופו של הערר לפי {{ח:פנימי|סעיף 10|תקנה 10}}, הכלל בדרך שיורה יושב ראש המועצה.

{{ח:סעיף|12|המצאת מסמכים וידיעות נוספים}}
{{ח:תת|(א)}} יושב ראש המועצה רשאי לדרוש מהעורר או מהמשיבים להגיש למועצה, בתוך מועד שיקבע, מסמכים או ידיעות נוספים הדרושים, לדעתו, לבירור הערר.
{{ח:תת|(ב)}} יושב ראש המועצה רשאי לדרוש כי ידיעות נוספות כאמור יוגשו בתצהיר.

{{ח:סעיף|13|פרוטוקול|תיקון: תשנ״ו}}
{{ח:תת|(א)}} פרוטוקול על מהלך הדיון בערר בפני המועצה ינוהל בידי יושב ראש המועצה או בידי מי שהסמיך לכך וייחתם ביד יושב ראש המועצה.
{{ח:תת|(ב)}} הערר, תשובת המשיבים והחלטות הועדה, יצורפו לפרוטוקול ויהוו חלק ממנו.

{{ח:סעיף|14|מועד הדיון ומתן החלטה|תיקון: תשנ״ו}}
{{ח:תת|(א)}} המועצה תסיים את הדיון בערר ותיתן החלטתה בו, תוך תשעים ימים מיום הגשת תשובת המשיבים או מיום תום המועד להגשת התשובות, לפי המוקדם.
{{ח:תת|(ב)}} החלטת המועצה תיערך בכתב ותיחתם ביד יושב ראש המועצה; מזכיר המועצה ישלח עותקים מההחלטה לעורר ולמשיבים בדואר רשום וכן לחברי מוסד התכנון בדואר רגיל {{ח:הערה|[במקור: לחברי מוסד התכנון בדואר רגיל, ולחברי מוסד התכנון בדואר רגיל]}} תוך שבעה ימים מיום ההחלטה.

{{ח:סעיף|15|הארכת מועדים}}
{{ח:ת}} על פי בקשת יושב ראש המועצה, רשאי שר הפנים, לפי שיקול דעתו, להאריך את המועדים לסיום הדיון ולמתן החלטתה של המועצה.

{{ח:סעיף|16||תיקון: תשס״ג}}
{{ח:ת}} {{ח:הערה|(בוטלה).}}

{{ח:סעיף|17|המצאה}}
{{ח:ת}} המצאת מסמך לפי תקנות אלה יכול שתהא בדואר.

{{ח:סעיף|18|איסור פעולות עד מתן החלטה בערר|תיקון: תשנ״ו, תשס״ג}}
{{ח:תת|(א)}} מוסד תכנון לא יפרסם הודעה בדבר אישור תכנית מפורטת או תכנית מיתאר מקומית לפני תום המועד להגשת ערר למועצה, ואם הוגש ערר – לפני מתן החלטת המועצה בערר.
{{ח:תת|(ב)}} {{ח:הערה|(בוטלה).}}

{{ח:סעיף|18א|סמכות יושב ראש המועצה|תיקון: תשמ״ו}}
{{ח:ת}} יושב ראש המועצה רשאי להורות לגבי כל ענין הנוגע לסדרי הדין בערר שלגביו לא נקבעה הוראה מפורשת {{ח:חיצוני|חוק התכנון והבניה|בחוק}} או בתקנות אלה.

{{ח:קטע2|פרק ג|פרק ג׳: הוראות מיוחדות לבקשת רשות לערור|תיקון: תשנ״ו}}

{{ח:סעיף|19|המועד להגשת בקשה לרשות לערור|תיקון: תשמ״ו, תשנ״ו}}
{{ח:תת|(א)}} בקשת רשות לערור על אישור תכנית או דחייתה, לפי {{ח:חיצוני|חוק התכנון והבניה#סעיף 110|סעיף 110(א)(2) לחוק}} תוגש ליושב ראש הוועדה המחוזית לא יאוחר מהיום החמישה עשר מיום המצאת ההודעה לפי {{ח:חיצוני|חוק התכנון והבניה#סעיף 108|סעיף 108 לחוק}}; בקשה למתן רשות לערור, תהא מנומקת ותפרט את המועד שבו הומצאה למבקש ההודעה על דחיית ההתנגדות או על קבלתה, לפי הענין.
{{ח:תת|(ב)}} בקשה שלא נתקיימו בה הוראות תקנת משנה (א) רשאי יושב ראש הועדה המחוזית לדחותה על הסף; לא עשה כן רשאי הוא, לאחר שניתנה למשיבים הזדמנות להביא את טענותיהם בפניו, להרשות למבקש לתקן את בקשתו כדי להתאימה לדרישות תקנת משנה (א).
{{ח:תת|(ג)}} מוסד תכנון לא יפרסם הודעה בדבר אישור התכנית ולא יתן {{ח:הערה|[במקור: תתן]}} היתר על פיה לפני תום המועד לפי תקנת משנה (א), ואם נתן {{ח:הערה|[במקור: נתנה]}} רשות לערור – יחולו הוראות {{ח:פנימי|סעיף 18|תקנה 18}}.
{{ח:תת|(ד)}} על אף האמור בתקנת משנה (ג) רשאי מוסד תכנון לתת היתר כאמור לעבודה או לשימוש שאין להם קשר עם נושא הבקשה לרשות לערור.
{{ח:תת|(ה)}} החלטת יושב ראש הועדה המחוזית שלא לתת רשות לערור תהא מנומקת; ניתנה רשות לערור, תפרט ההחלטה גם את המועד שבו הומצאה למבקש הודעה על דחיית ההתנגדות או על קבלתה, לפי הענין; לא פורט בהחלטה כאמור, רשאית המועצה להחזיר את ההחלטה ליושב ראש הועדה המחוזית להשלמת הפרטים החסרים.

{{ח:סעיף|20|הודעה על מתן רשות לערור|תיקון: תשנ״ו}}
{{ח:ת}} החליט יושב ראש הועדה המחוזית לתת רשות לערור, ימציא על כך הודעה בכתב למבקש ולועדה המקומית הנוגעת בדבר.

{{ח:סעיף|21|מועד להגשת הערר|תיקון: תשמ״ו, תשנ״ו}}
{{ח:תת|(א)}} ניתנה רשות לערור, יוגש הערר תוך שלושים ימים מיום המצאת ההודעה לפי {{ח:פנימי|סעיף 20|תקנה 20}}.
{{ח:תת|(ב)}} הערר יכלול, בנוסף לפרטים האמורים {{ח:פנימי|סעיף 3|בתקנה 3(א)}}, גם פירוט המועד שבו הומצאה לעורר ההודעה על מתן רשות לערור, ויצורף לו העתק של הודעה זו; הוראות {{ח:פנימי|סעיף 3|תקנה 3(ב)}} יחולו לגבי הערר, בשינויים המחוייבים.

{{ח:קטע2|פרק ד|פרק ד׳: שונות}}

{{ח:סעיף|22|ביטול}}
{{ח:ת}} תקנות התכנון והבניה (ערר על אישור תכנית מפורטת), תשכ״ז–1967 – בטלות.

{{ח:סעיף|23|תחילה}}
{{ח:ת}} תחילתן של תקנות אלה היא ביום השלושים לאחר פרסומן.

{{ח:סעיף|24|הוראות מעבר}}
{{ח:ת}} ערר שהיה תלוי ועומד לפני המועצה ביום תחילתן של תקנות אלה, ינהגו בו כאילו לא הותקנו.

{{ח:סעיף|25|השם}}
{{ח:ת}} לתקנות אלה ייקרא ”תקנות התכנון והבניה (ערר בפני המועצה הארצית), תשל״ב–1972“.

{{ח:חתימות|כ״ו בניסן תשל״ב (10 באפריל 1972)}}
* '''יוסף בורג'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]